Geniale gemmerArgieffoto (Foto: silviarita, Pixabay) Gemmer is een van daardie rare natuurlike produkte wat nie net propvol gesondheidsvoordele is nie – dis boonop heerlik in verskeie vorme. Knibbel aan ŉ gemmerkoekie, brou ŉ pot gemmertee, kerf vars gemmer in jou slaai of gooi ŉ lepel fyn gemmer in jou aandete-dis – maar maak seker dat jy dit inneem! Die magiese middel in gemmer is “gingerol”, wat kragtige anti-inflammatoriese en anti-oksidant-eienskappe het. Gemmer- en suurlemoentee: Rasper ŉ stuk gemmerwortel (sowat 3 cm) in ŉ teepotjie en gooi 1 koppie kookwater oor. Laat trek vir 3 minute. Gooi deur ŉ sif in ŉ beker, en voeg 1 eetlepel heuning en 1 eetlepel suurlemoensap by. Roer dit met ŉ kaneelstokkie vir ekstra geur. Bron (behalwe resep): authoritynutrion.com * Hierdie artikel het oorspronklik in Medihelp se Élan-tydskrif vir lede verskyn en word met vergunning op Maroela Media geherpubliseer.